b'\n_START_ARTICLE_\nVene kuritegevuse ajalugu\n_START_SECTION_\nVenemaa ajaloo erinevus L\xc3\xa4\xc3\xa4ne-Euroopa omast\n_START_PARAGRAPH_\n\xc3\x9che v\xc3\xb5imaliku teooria j\xc3\xa4rgi j\xc3\xa4id k\xc3\xbclluslikku Volga kaubateed_NEWLINE_kasutavad kaubitsevad skandinaavlastest r\xc3\xb6\xc3\xb6vretki korraldanud \xc3\xbclikud, m\xc3\xb5istes_NEWLINE_et p\xc3\xbcsiv katusepakkumine annab suuremat tulu, paigale ja asusid l\xc3\xa4\xc3\xa4nivaldusi_NEWLINE_h\xc3\xb5ivama. L\xc3\xa4\xc3\xa4ne Euroopas toimus samalaadses protsessis, \xc3\xbchises v\xc3\xb5idukas v\xc3\xb5itluses_NEWLINE_teiste vallutajate vastu, vastastikune koos tegutsema \xc3\xb5ppimine.\xc2\xa0J\xc3\xa4rgnev k\xc3\xb5rgkeskaeg ja renessanss l\xc3\xa4hendasid_NEWLINE_neid veelgi ja l\xc3\xb5i eeldused seadus\xc3\xbchikonna ja seda kandavate institutsioonide_NEWLINE_tekkeks.\xc2\xa0_NEWLINE_Moskooviast tekkinud kaasaegne Venemaa oli alguses v\xc3\xa4hemalt 200 aastat mongoli-tatari khaanide alam. (17. sajandi esimesel poolel maksti veel andamit Krimmi khaanile.) Khaani poolt, keda nimetati nagu B\xc3\xbctsantsi keisreidki\xc2\xa0tsaariks v\xc3\xb5i tseesariks, antav jarl\xc3\xb5k\xc2\xa0andis v\xc3\xbcrstile \xc3\xb5iguse kohapeal valitseda. Selle saamiseks tuli k\xc3\xa4ia khaanist tsaari juures ja t\xc3\xa4ita mittekristlikke usukombeid. Jarl\xc3\xb5ki saanud s\xc3\xa4ilitasid oma valdustes piiramatu_NEWLINE_v\xc3\xb5imu. Tsaar v\xc3\xb5is oma suva j\xc3\xa4rgi jarl\xc3\xb5ki \xc3\xa4ra v\xc3\xb5tta ja k\xc3\xa4ia ikkagi maad laastamas. (Oprot\xc5\xa1ina; Punane ja Stalini terror; oligarhide allutamine.) Veel 1571. aastal, Liivi s\xc3\xb5ja ajal, p\xc3\xb5letasid krimmitatarlased Moskva maha. Mongolid kasutasid oma v\xc3\xb5imu v\xc3\xbcrstide omavaheliste intriigide l\xc3\xb5kkelepuhumiseks. Vene ametlik ajalugu on varjanud v\xc3\xbcrstidele valitud l\xc3\xa4\xc3\xa4nivaldusi taganud salajast ja mahavaikitud kokkum\xc3\xa4ngu khaaniga._NEWLINE_Juri Lotman on kirjeldanud "n\xc3\xb5ustumise" ja "endast loobumise" sotsiaalse kultuuri ja interaktsiooni mudeleid. Ta kirjeldas kuidas keskaegne Venemaa v\xc3\xb5ttis omaks viimase, mille j\xc3\xa4rgi alistus \xc3\xbcksikisik t\xc3\xa4ielikult isanda v\xc3\xb5imule. See t\xc3\xa4hendas lepingute puudumist: \xc3\xbchelt poolt loobuti t\xc3\xa4ielikult tingimusteta endast ja teiselt poolt osutati armulikkust. Sai olla kas vaba ja minna kuhu tahes (maa oli suur) v\xc3\xb5i olla isanda t\xc3\xa4ielik ori. (Jarl\xc3\xb5ki saamine ei t\xc3\xa4hendanud n\xc3\xb5ustuvat kokkulepet vaid endastloobuvat alistumist. Vaikimiskohustusega seotud lojaalsust.)_NEWLINE_A. Tarkovski ajaloolises filmis "Andrei Rubljov" on n\xc3\xa4ha, kuidas linna vallutanud ja r\xc3\xbc\xc3\xbcstavad tatarlased inimestele \xc3\xb5igeusu templis suu kaudu sulatina sisse valavad. Suvises k\xc3\xb5rges kasesalus ekslevad huupi valgete t\xc3\xbcvede vastu p\xc3\xb5rkuvad inimesed. Suurv\xc3\xbcrst k\xc3\xb5nnib \xc3\xb5hkkerges ja imeilusas, lausa valgusest hingavas, valges palees ja v\xc3\xb5tab s\xc3\xbclle oma prullaka umbes nelja aastase piimaklaasi \xc3\xbcmberajanud t\xc3\xbctre. Siis selgub, et ekslejad on pimedaks torgatud, et nad kellelegi teisele midagi nii kaunist ei ehitaks, palee ehitanud ehitusmeistrid. Filmi alguses rahva seas v\xc3\xb5imu \xc3\xbcle nalja visanud skomorohhil on selle l\xc3\xb5pus keel suust \xc3\xa4ra l\xc3\xb5igatud._NEWLINE_Ajaloolase Richard Pippesi j\xc3\xa4rgi muutis haritava maa_NEWLINE_v\xc3\xa4heviljakus selle odavaks ja kahandas omaniku\xc3\xb5iguste kaitsmise soovi. \xc3\x9clikut_NEWLINE_ei sidunud vasalliga kokkulepe (Venemaal ei tunnustatud isegi selle ideed), kui_NEWLINE_teenistus tundus viimasele liiga koormav, siis v\xc3\xb5is ta minna suurel Venemaal_NEWLINE_kuhu iganes. (Selliste lepete t\xc3\xb5ttu tekkisid L\xc3\xa4\xc3\xa4ne Euroopas institutsioonidena_NEWLINE_s\xc3\xb5ltumatud kohtud ja \xc3\xb5igusriik.)._NEWLINE_Maa suurus, v\xc3\xbcrstide aina vahetatavad valdused, erinevate_NEWLINE_kohalike tavade rohkus ja keskv\xc3\xb5imu kaugus raskendas \xc3\xbchtsete toimivate ja_NEWLINE_tagatud seaduste kasutuselev\xc3\xb5tmist. Hoopis tsaarist endast sai seaduse kehastus (v sakonje), institutsioneerumise_NEWLINE_asemel v\xc3\xb5im personaliseerus ja arendas v\xc3\xa4lja sellega seotud kultuslikkuse ning_NEWLINE_oma tegevust m\xc3\xb5testava ja \xc3\xb5igustava missioonim\xc3\xbc\xc3\xbcdi._NEWLINE_Sajandeid_NEWLINE_kestnud pistisev\xc3\xb5tmise p\xc3\xb5hireegel oli brat_NEWLINE_po tshinu \xe2\x80\x93 v\xc3\xb5tta vastavalt auastmele.\xc2\xa0Vankumatule truudusele ja leplikkusele tuginev personaalne lojaalsus_NEWLINE_otsustas, mil m\xc3\xa4\xc3\xa4ral v\xc3\xb5is alam j\xc3\xa4tkata rendi kogumis oma l\xc3\xa4\xc3\xa4nivaldusest. Personaalse v\xc3\xb5imu t\xc3\xb5ttu j\xc3\xa4\xc3\xa4di s\xc3\xb5ltuvusse oma_NEWLINE_valitseja suvast. Sellega seoses piiritlesid vahekordi mitte_NEWLINE_segasev\xc3\xb5itu ja vastavalt suvale n\xc3\xb5utavaid t\xc3\xb5lgendusi v\xc3\xb5imaldavad seadused vaid_NEWLINE_(vastastikune nn vaikiv) m\xc3\xb5istmine (ponimanje).\n_START_SECTION_\nKormlenije s\xc3\xbcsteemi osa \xc3\xbchiskonna regulaatorina\n_START_PARAGRAPH_\nMark_NEWLINE_Galeotti j\xc3\xa4rgi, ta raamatus "Kes on boss, kas meie v\xc3\xb5i seadus?", annab_NEWLINE_korruptsioon paljudel juhtudel sellele \xc3\xbclimalt heidutavale, l\xc3\xa4bipaistmatule ja_NEWLINE_h\xc3\xa4marale s\xc3\xbcsteemile, milles tunnistatakse vastastikuse m\xc3\xb5istmise (ponimanije) alusel teatud k\xc3\xa4itumisnorme,_NEWLINE_mis paberil on seadusevastased, mingigi inimliku m\xc3\xb5\xc3\xb5tme._NEWLINE_Galeotti m\xc3\xb5istab Venemaale omase korruptsioonist ja "maksudest" elatumise m\xc3\xb5ningaid kasulikke tahke. Ta nendib, et "tegemist on m\xc3\xa4\xc3\xa4ratud vastutusalade ja kogutava maksutulemiga, mida v\xc3\xb5ib suvaliselt t\xc3\xb5sta, p\xc3\xb5hjustamata seejuures vastuhakku." K\xc3\xb5igile soodsateks asjaoludeks on seejuures madalad asutamiskulud, rikastuvate poliitikute poliitiline lojaalsus ja mis k\xc3\xb5ige t\xc3\xa4htsam \xe2\x80\x93 t\xc3\xb6\xc3\xb6 saab \xc3\xa4ra tehtud.\xc2\xa0_NEWLINE_Putini p\xc3\xb6\xc3\xb6rdumisest seoses vastastikuse m\xc3\xb5istmisega (ponimanije):_NEWLINE_"Sest m\xc3\xa4\xc3\xa4ratu suur osa rahvastikust n\xc3\xa4gi neis kirjutamata reeglites, mida ta "seaduse \xc3\xbclemv\xc3\xb5imust" avalikult r\xc3\xa4\xc3\xa4kides vaikimisi pakkus (ja mida vaikimisi tunnistavad miljonid riigiametnikud), ootamatut, julgustavat naeratust, mis v\xc3\xa4lgatas \xc3\xbchteaegu k\xc3\xbclmal, \xc3\xa4hvardaval ja ilmetul n\xc3\xa4ol. William Browderi (st v\xc3\xa4lismaalase) \xc3\xb5nnetuseks pidanuks ta naeratuse p\xc3\xb5rnitsusest eristamiseks kuuluma siseringi."\n_START_SECTION_\nTsaariaegne organiseeritud kuritegevus\n_START_PARAGRAPH_\nKorruptsioon oli ja j\xc3\xa4i Romanovite d\xc3\xbcnastia ajal nii v\xc3\xa4ikeste riigiteenistujate kui ka_NEWLINE_k\xc3\xb5rgete riigiametnike sissetulekuallikaks. Vana s\xc3\xbcsteemi kormljenie (toitmine) kohaselt elatusid kohalikud ametnikud rahva "kingitustest" rahas ja natuuras. 16. sajandi teisel poolel kuulutati see k\xc3\xbcll_NEWLINE_seadusevastaseks, ent selle teostamist ei suudetud tagada. (N\xc3\xb5rgad p\xc3\xbchiti teelt_NEWLINE_nagu ennegi.) Seejuures oli vene b\xc3\xbcrokrtaatia puhul tegemist aadlib\xc3\xbcrokraatiaga. (Kirjades ametiv\xc3\xb5imudele tugines ka_NEWLINE_Lenin, endale teatud soodustuste saamiseks, mitmel korral\xc2\xa0oma "p\xc3\xb5lisele aadlip\xc3\xa4ritolule".\xc2\xa0)_NEWLINE_Sol Shulman kirjutab Venemaast Romanovite d\xc3\xbcnastia esimese tsaari ajal: "Rahvas mandus, see t\xc3\xa4hendab minetas_NEWLINE_moraalinormid. Kadusid sellised m\xc3\xb5isted nagu au, s\xc3\xbcdametunnistus,_NEWLINE_seaduskuulekus, isamaa-armastus ja eneseohverdus. K\xc3\xb5ik l\xc3\xa4ks m\xc3\xbc\xc3\xbcgiks, isegi_NEWLINE_kohtud. Varastamine, riigivargus,_NEWLINE_altk\xc3\xa4emaksud said normaalseteks, igap\xc3\xa4evaseks n\xc3\xa4htuseks; k\xc3\xb5ik kellele oli_NEWLINE_usaldatud riigi juhtimine, r\xc3\xb6\xc3\xb6visid seda."_NEWLINE_\xc3\x9cheks v\xc3\xb5imalikuks Vene maffia alusepanijaks on peetud Peeter I l\xc3\xa4himat abilist v\xc3\xbcrst_NEWLINE_Men\xc5\xa1ikovi. \xc3\x9chest kirjast Peetrile: "Reformid on toonud kogu maal kaasa kohutava_NEWLINE_korruptsiooni, varastamise ja kuritegevuse. Teie kitsam ringkond, mehed, keda_NEWLINE_Te nimetate oma l\xc3\xa4himateks kaast\xc3\xb6\xc3\xb6listeks, kes on ennast p\xc3\xbchendanud reformidele_NEWLINE_(k\xc3\xb5rgema kohtu liikmed, s\xc3\xb5jaj\xc3\xb5udude ja t\xc3\xa4itev\xc3\xb5imu juhid, kaasa arvatud isegi_NEWLINE_Teie enda administratsiooni juhtivad tegelased), on esiteks m\xc3\xa4\xc3\xa4rinud oma k\xc3\xa4ed_NEWLINE_altk\xc3\xa4emaksude v\xc3\xb5tmisega, teiseks on nad s\xc3\xbc\xc3\xbcdi varastamises, kolmandaks on nad_NEWLINE_segatud kurjategijate v\xc3\xa4ljaaitamisse ja kohtum\xc3\xb5istmise m\xc3\xb5jutamisse."\xc2\xa0Peeter lasi korruptsiooni p\xc3\xa4rast teiste hulgas_NEWLINE_hukata ka Siberi kuberneri Gagarini. Senaator \xc5\xa0afirovile anti hukkamise eel_NEWLINE_viimasel hetkel armu. Peaprokur\xc3\xb6r Pjotr (Pavel) Jagu\xc5\xbeinski, \xc3\xbcks v\xc3\xa4hestest_NEWLINE_korruptsioonis\xc3\xbc\xc3\xbcdistustest p\xc3\xa4\xc3\xa4senutest, m\xc3\xa4rkis Peetrile: "Me k\xc3\xb5ik varastame,_NEWLINE_ainult m\xc3\xb5ned rohkem ja n\xc3\xa4htavamalt kui teised."_NEWLINE_Peamiseks talupoegkonna organiseeritud kuritegevuse_NEWLINE_vormiks 1930. aastateni oli Venemaal poliitiline banditism. 17.\xe2\x80\x9318. sajandil_NEWLINE_toimus see l\xc3\xa4bi r\xc3\xb6\xc3\xb6vatamanide (Stenka Razin, Jemeljan Pugat\xc5\xa1ov) juhitud_NEWLINE_talupoegadest bandede._NEWLINE_Aja jooksul kujunes seadustatud p\xc3\xa4risorjuse tingimustes koos linnastumisega v\xc3\xa4lja Varaste maailm (Vorovskoy Mir). Tekkisid j\xc3\xb5ugud, mis tuginesid riigile vastandatud omavahelisele lojaalsusele_NEWLINE_\xc3\xbclesehitatud k\xc3\xa4itumiskoodeksile. Hiljem v\xc3\xb5tsid nad omaks revolutsioonieelsete harjuskite omavahelise keele "fenja".\n_START_SECTION_\nOrganiseeritud revolutsiooniline terrorism\xc2\xa0\n_START_PARAGRAPH_\nOrganiseeritud poliitiline banditismis ilmnes 19. sajandi l\xc3\xb5pus ja 20. alguses organiseeritud revolutsioonilise terrorismina ja oli seotud revolutsioonilisi, hiljem ka kontrrevolutsioonilisi, sihte j\xc3\xa4rgivate r\xc3\xbchmadega. (Enamlaste, esseeride ja_NEWLINE_kontrrevolutsion\xc3\xa4\xc3\xa4ride banded.)\xc2\xa0Riiklik v\xc3\xb5im p\xc3\xbc\xc3\xbcdis omalt poolt poliitilist_NEWLINE_banditismi alati t\xc3\xa4ielikult mahasuruda.\xc2\xa0_NEWLINE_(Revolutsiooni eel oli Moskva elanikkonnas tunduvalt kasvanud tatarlaste osakaal.)\n_START_SECTION_\nSotsialismiaegne organiseeritud kuritegevus\n_START_PARAGRAPH_\nTsaariajal kujunes \xc3\xb5igusetuil p\xc3\xa4risorjadest talupoegadel arusaamine, et seadustel polegi_NEWLINE_midagi \xc3\xbchist \xc3\xb5iglusega, mille nende korral m\xc3\xa4\xc3\xa4ras \xc3\xa4ra tavaliselt majanduslik_NEWLINE_seisund. Talupoegade klassikuuluvusest l\xc3\xa4htuv suhtumine seadustesse p\xc3\xb5listus_NEWLINE_revolutsiooni l\xc3\xa4bi ametliku ideoloogiana. Leninlik ja stalinlik re\xc5\xbeiim_NEWLINE_karistas mitte niiv\xc3\xb5rd seaduserikkumiste, kuiv\xc3\xb5rd majandusliku seisundi ja_NEWLINE_kuulumise eest mingisse sotsiaalsesse klassi, kihti v\xc3\xb5i r\xc3\xbchma._NEWLINE_Punase terrori ajal saatis t\xc5\xa1ekaa\xc2\xa0(\xd0\x92\xd0\xa7\xd0\x9a) korda_NEWLINE_erakordselt jubedaid m\xc3\xb5rvu ja piinamisi. (Naelutamine, saagimine, n\xc3\xbclgimine (skalpeerimine), keetmine, teibasse ajamine, rottide ihust l\xc3\xa4bi n\xc3\xa4rida laskmine, pikast kivitrepist allalastava palgi_NEWLINE_k\xc3\xbclge sidumine, inimajusid t\xc3\xa4is auk, jne).\xc2\xa0Keskkomitee 25. X 1918 toimunud arutlusel \xd0\x92\xd0\xa7\xd0\x9a t\xc5\xa1ekaa uudse seisundi_NEWLINE_\xc3\xbcle n\xc3\xb5udsid Buhhaarin, Olminski ja siseasjade rahvakomissar G I Petrovski abin\xc3\xb5ude kasutusele v\xc3\xb5tmist, et_NEWLINE_piirata "kurjategijate, sadistide ja_NEWLINE_laostunud lumpen-proletariaadi elementidega t\xc3\xa4istuubitud organisatsiooni_NEWLINE_omavoli". Poliitilise kontrolli komisjoni esimeheks m\xc3\xa4\xc3\xa4ratud L.B, Kamenev tegi_NEWLINE_ettepaneku t\xc5\xa1ekaa \xc3\xa4ra kaotada.\xc2\xa0(19. XII keelati Lenini ettepanekul t\xc5\xa1ekaa kriitika \xc3\xa4ra.)\xc2\xa0_NEWLINE_1930. aastate alguseks suruti poliitiliste kuritegelike formeeringute aktiivsus karmide repressiivsete vahendite abil maha. Nepi poliitika_NEWLINE_l\xc3\xb5petamine t\xc3\xb5i endaga kaasa ka majandusliku kuritegevuse kadumise. See oli v\xc3\xb5rdsustatud riikliku kuritegevusega ja kuulus samuti represseerimisele._NEWLINE_NSV Liidu ajal kasutasid eriteenistused nii kodu- kui ka v\xc3\xa4lismaal aktiivmeetmeid.\xc2\xa0Neis kasutati deinformeerimist, propagandat, dokumentide v\xc3\xb5ltsimist, poliitilisi m\xc3\xb5rvu, poliitilisi repressioone ja poliitiliste dissidentide tagakiusamist. V\xc3\xa4ljendit on kasutatud ka FSB samalaadsete tegevuste kohta.\n_START_SECTION_\n1930. aastad\n_START_PARAGRAPH_\nKoost\xc3\xb6\xc3\xb6 kriminaalidega, ehkki alguses v\xc3\xb5imude initsiatiivil, algas juba 1930. aastate laagrites. See oli seotud kriminaalide \xc3\xa4rakasutamisega teistim\xc3\xb5tlejate vastu.Tavalisi kurjategijaid kui "sotsiaalselt l\xc3\xa4hedasi" koheldi vangilaagrites leebelt ja kasutati "sotsiaalselt v\xc3\xb5\xc3\xb5raste" poliitvangide terroriseerimiseks. Esialgu valiti nende hulgast ka kasvatajaid ja valvureid. Kriminaalvangid v\xc3\xb5tsid enda k\xc3\xa4tte vangide omavahelise laagri juhtimise. Kurjategijatele anti ka kergemalt ja sagedamini amnestiaid._NEWLINE_Edukaid rahar\xc3\xb6\xc3\xb6ve korraldanud Stalini kohta on kirjutatud: "Salaliku ja k\xc3\xa4ttemaksuhimulise inimesena ei andestanud ega_NEWLINE_unustanud ta kunagi talle osaks saanud solvanguid: harjumus, mille ta omandas_NEWLINE_poolenisti kuritegelike ja v\xc3\xa4givaldsete Kaukaasia p\xc3\xb5randaaluste revolutsion\xc3\xa4\xc3\xa4ride_NEWLINE_hulgas."\xc2\xa0_NEWLINE_Poliitb\xc3\xbcroo veteranliikmelt Mikojanilt k\xc3\xbcsiti hiljem, misp\xc3\xa4rast ei kuulutatud k\xc3\xb5iki_NEWLINE_n\xc3\xa4idisprotsesse lihtsalt ebaseaduslikuks. "Ei, see polnud v\xc3\xb5imalik," vastas_NEWLINE_Mikojan. "Kui seda oleks tehtud, oleks kohe selge, et riiki ei valitsenud_NEWLINE_seaduslik valitsus, vaid j\xc3\xb5uk kurjategijaid." Mikojan m\xc3\xb5tles hetke ja lisas siis: "Mida me tegelikult olimegi."_NEWLINE_Formeerus uus kriminaalne maailm, mille peamiseks kokkusulandavaks j\xc3\xb5uks sai tendents mitteallumine v\xc3\xb5imudele ja hoidumine poliitilisest vastutegevusest. Selle eliidiks said "\xc3\xb5igustm\xc3\xb5istvad vargad", kes nimetasid end revolutsioonieelse Venemaa_NEWLINE_kriminaalsete traditsioonide kandjateks. Omavahelise suhtlemiskeelena kasutasid nad "fenjat" ehk "vargamuusikat" (\xc2\xab\xd0\xb1\xd0\xbb\xd0\xb0\xd1\x82\xd0\xbd\xd0\xb0\xd1\x8f \xd0\xbc\xd1\x83\xd0\xb7\xd1\x8b\xd0\xba\xd0\xb0\xc2\xbb). Stalini ajal tekkis neil juba ka oma "valitsemisorgan" \xe2\x80\x93 varast kokkutulek. On teada \xc3\xbcks nende kokkutulek Kaasanis ja teine Moskvas Sokolnikis.\n_START_SECTION_\n1940. aastad\xc2\xa0\n_START_PARAGRAPH_\n1940. aastatel l\xc3\xa4ksid paljud selle maailma kurjategijad (nn litad ehk suki) Suure Isamaas\xc3\xb5ja ajal, vastates_NEWLINE_v\xc3\xb5imude neile tehtud ettepanekule, Punaarmeesse. Kui nad "naasid" p\xc3\xa4rast v\xc3\xb5itu laagritesse, algas nende ja traditsiooni s\xc3\xa4ilitanute vahel aastatel 1946\xe2\x80\x931956 kestnud tervest reast \xc3\xbcksikpuhangutest koosnenud verine "litas\xc3\xb5da" (\xd1\x81\xd1\x83\xd1\x87\xd1\x8c\xd1\x8f \xd0\xb2\xd0\xbe\xd0\xb9\xd0\xbd\xd0\xb0), mille tulemusena kandsid m\xc3\xb5lemad pooled suuri kaotusi._NEWLINE_Samas t\xc3\xb5i selleaegne raske majanduslik olukord endaga kaasa banditismi ja_NEWLINE_kuritegevuse kasvu. Uued kurjategijad ei_NEWLINE_pidanud enam vajalikuks arvestada vanade traditsioonidega ja l\xc3\xb5id oma_NEWLINE_k\xc3\xa4itumisreeglid, mis ei v\xc3\xa4listanud enam vastastikust kasulikku kuritegelikku_NEWLINE_koost\xc3\xb6\xc3\xb6d riigiga.\n_START_SECTION_\n1950. aastad\n_START_PARAGRAPH_\n1950.\xc2\xa0ja\xc2\xa01960. aastatel ilmnes plaani majanduse v\xc3\xb5imetus funktsioneerida talle antud \xc3\xb5iguslikus raamistikus. Levis isiklike sidemete ja tutvuste \xc3\xa4rakasutamine (blat), majanduslik pettus (teatav-\xc3\xbcldlevinud pettus; \xd0\xbe\xd1\x87\xd0\xba\xd0\xbe\xd0\xb2\xd1\x82\xd0\xb8\xd1\x80\xd0\xb0\xd1\x82\xd0\xb5\xd0\xbb\xd1\x8c\xd1\x81\xd1\x82\xd0\xb2\xd0\xbe), t\xc3\xb6ised v\xc3\xa4ikeriisumised (pihta panemised; kantimine; \xd0\xbd\xd0\xb5\xd1\x81\xd1\x83\xd0\xbd\xd1\x8b) ja spekulatsioon. Defitsiit_NEWLINE_muutus tavaliseks n\xc3\xa4htuseks ja tekkis vajadus oskuslike varustajate (\xd1\x82\xd0\xbe\xd0\xbb\xd0\xba\xd0\xb0\xd1\x87)_NEWLINE_j\xc3\xa4rele.\n_START_SECTION_\n1960. aastad\n_START_PARAGRAPH_\nEsimesed m\xc3\xa4rgid organiseeritud kuritegevusest, kui \xc3\xbchiskondlikust n\xc3\xa4htusest, ilmnesid 1960. aastate keskel, kui kontrolli n\xc3\xb5rgenemine majandussf\xc3\xa4\xc3\xa4ris viis v\xc3\xb5imalusele tsehhimeistrite (\xc2\xab\xd1\x86\xd0\xb5\xd1\x85\xd0\xbe\xd0\xb2\xd0\xb8\xd0\xba\xd0\xb8\xc2\xbb) ilmumiseks. Nad koondasid enda k\xc3\xa4tte suuri rahalisi vahendeid ja_NEWLINE_mahutasid need illegaalsetesse tootmisstruktuuridesse. Samas loodi \xc3\xb5igustm\xc3\xb5istva varga T\xc5\xa1erkassovi abiga ka uue kontingendiga t\xc3\xb6\xc3\xb6tamise kontseptsioon. (1. V\xc3\xb5ta sellelt, kellelt v\xc3\xb5tta on. 2. \xc3\x84ra v\xc3\xb5ta k\xc3\xb5ike, sest kannatlikkusel on piir. 3. V\xc3\xb5ta iga asja tarvis \xc3\xb5igusorganite t\xc3\xb6\xc3\xb6taja.)_NEWLINE_Tekkis ka side poliitilise eliidi ja kriminaalse maailma vahel. Poliitiline eliit kasutas kriminaalmaailma_NEWLINE_seaduslikult mittesaadaval olevate kaupade ja teenete saamiseks, pakkudes omalt_NEWLINE_poolt kaitset \xc3\xb5igusorganite eest. V\xc3\xa4ike osa sellest paljastati Andropovi korruptsioonivastase_NEWLINE_kampaania k\xc3\xa4igus._NEWLINE_Bre\xc5\xbenev pidas varimajandust, riisumist teenindussf\xc3\xa4\xc3\xa4ris ja ametnike altk\xc3\xa4emaksuv\xc3\xb5tmist_NEWLINE_normaalseks. Eravestluses meenutas ta kuidas ta koos teistega tehnikumis \xc3\xb5ppimise aegu vagunite t\xc3\xbchjakslaadimisega_NEWLINE_raha teenides iga neljanda koti k\xc3\xb5rvale toimetasid Tema meeskonda_NEWLINE_nimetati tihti Dnepropetrovski malevaks ja m\xc3\xb5nikord isegi maffiaks.\xc2\xa0\n_START_SECTION_\n1970. aastad\n_START_PARAGRAPH_\n1970. hakkasid poliitilise eliidi lapsed uhkustama oma v\xc3\xa4\xc3\xa4risesemetega. Siis ei_NEWLINE_h\xc3\xa4benenud enam ka p\xc3\xb5randaalused_NEWLINE_miljon\xc3\xa4rid oma rikkust n\xc3\xa4idata. Neil aastatel sai maffiast sotsiaalne_NEWLINE_n\xc3\xa4htus ja tuli k\xc3\xa4ibele ka see s\xc3\xb5na. Alguses_NEWLINE_t\xc3\xa4histas see enam olukorda, kus inimene ei suutnud l\xc3\xa4bi murda b\xc3\xbcrokraatia_NEWLINE_m\xc3\xbc\xc3\xbcridest, ning peegeldas vastuoksust propaganda ja tegeliku elu vahel. Mitteametlikes k\xc3\xb5nelustes tekkis kohati tava isegi k\xc3\xb5iki_NEWLINE_ametlikke organisatsioone, mis samas ka omavahelisi mahhinatsioone v\xc3\xb5imaldasid,_NEWLINE_nimetada maffiateks. Gulagist l\xc3\xa4bik\xc3\xa4inute suust v\xc3\xb5is kuulda riigi kohta_NEWLINE_v\xc3\xa4ljendit, et see on lihtsalt parajasti v\xc3\xb5imul olev (seaduslik) maffia._NEWLINE_L\xc3\xa4htudes T\xc5\xa1erkassovi kontseptsioonist hakkas 1970. aastate algul tegutsema Moskvas Mongoli kuritegelik organisatsioon, esimene vene maffia. (Usbekistanis tekkis maffia 1967\xe2\x80\x931968).\xc2\xa0Illegaalse bisnessi juhte hakkasid r\xc3\xbcndama_NEWLINE_gangsterite j\xc3\xb5ugud. \xc5\xa0anta\xc5\xbeeerimise, \xc3\xa4hvardamise, s\xc3\xbc\xc3\xbctamiste, laste r\xc3\xb6\xc3\xb6vimiste,_NEWLINE_peksmise ja piinamise abil saadud sissetulekud v\xc3\xb5imaldasid hakata pidama \xc3\xbclal_NEWLINE_oma koosseise: ihukaitsjaid, luurajaid ja l\xc3\xb6\xc3\xb6mamehi.\n_START_SECTION_\n1980. aastad\n_START_PARAGRAPH_\nP\xc3\xb5randaalused \xc3\xa4rimehed palusid kurjategijatelt rahu. 1979. aastal Kislovodskis peetud traditsiooniliste varaste (blatnoide) kongressil olid esimest korda ka 1970. aastatel tekkinud_NEWLINE_illegaalsete tsehhide ja vabrikute direktorid. Viimased n\xc3\xb5ustusid esimestele_NEWLINE_kaitse eest maksma 10% oma sissetulekutest ja lubasid neil osa v\xc3\xb5tta oma_NEWLINE_toodangu m\xc3\xbc\xc3\xbcgist. P\xc3\xb5randalustel ettev\xc3\xb5tjatel tuli maksta ka neid kaitsvatele ja neile_NEWLINE_ebaseaduslikke toorainete tarneid viseerivatele adminastriivorganitele. 1985. aasta Musta mere \xc3\xa4\xc3\xa4rses linnas peetud kongressil arutati t\xc3\xb6\xc3\xb6 uutmist seoses miilitsa tegevuse aktiviseerumisega.\xc2\xa0_NEWLINE_1980._NEWLINE_aastatel kasvas ohjeldamatult salakaubavedu. V\xc3\xa4lisreisidele k\xc3\xa4ivad diplomaadid_NEWLINE_ja ametnikud ostsid kohapeal antiikesemeid ja m\xc3\xbc\xc3\xbcsid neid v\xc3\xa4lismaal ning vedasid_NEWLINE_sisse valuutat, m\xc3\xb6\xc3\xb6blit, juveele ja haruldasi kunstiteoseid._NEWLINE_Uue kuritegevuse kasvu laine t\xc3\xb5i 1985. aasta riikliku alkoholijookide vastase_NEWLINE_v\xc3\xb5itluse kampaania l\xc3\xa4bi tekkinud\xc2\xa0_NEWLINE_turut\xc3\xbchik. Perestroika aegsed poliitilised ja majanduslikud \xc3\xbcmberkorraldused (eriti seadused riigiasutuste ja_NEWLINE_kooperatiivide kohta) v\xc3\xb5imaldasid legaliseerida ja kaitsta kuritegelikult saadud_NEWLINE_kapitali ning kasutada massimeedia vahendeid ja teisi \xc3\xbchiskondlikke struktuure_NEWLINE_organiseeritud kuritegelike formeeringute huvide kaitseks. Majandusliku kriisi_NEWLINE_ja pidevate reformide tingimustes halvenes tunduvalt \xc3\xb5igusorganite t\xc3\xb6\xc3\xb6 efektiivsus, mist\xc3\xb5ttu suur osa kodanikest hakkas kasutama "varimajanduslikke"_NEWLINE_tuluallikaid._NEWLINE_Austraalia_NEWLINE_diplomaat Glenn Waller (1995.): "... enamik (kui mitte k\xc3\xb5ik) erafinantsr\xc3\xbchmi_NEWLINE_l\xc3\xb5i oma esimese kapitali kokku ees\xc3\xb5igustatud ligip\xc3\xa4\xc3\xa4su kaudu partei ja_NEWLINE_komsomoli rahale v\xc3\xb5i l\xc3\xa4bi poliitiliste tutvuste (blat) valitsusministeeriumites."\n_START_SECTION_\n1990. aastad\n_START_PARAGRAPH_\n1990. aastate alguses eelnevad tendentsid vaid tugevnesid. Venemaal toimunud perestroika ajal alanud erastamine viidi sellele j\xc3\xa4rgnenud osakute ja raha eest toimunud etappidel l\xc3\xa4bi presidendi dekreetidega. See toimus ilma \xc3\xbcldsuse toetuse ja_NEWLINE_\xc3\xb5igusliku raamistikuta. \xc3\x95igusriigile mittetugineva demokraatlikule turumajandusele \xc3\xbcleminekut tagama pidava privatiseerimise tulemusena koondus_NEWLINE_kapital ja v\xc3\xb5im kriminaalsete sidemetega oligarhia k\xc3\xa4tte. Kriminaaloligarhia_NEWLINE_v\xc3\xb5imulep\xc3\xa4\xc3\xa4s toimus kahes etapis: umbes 1992\xe2\x80\x931998, kui toimus s\xc3\xbcsteemi_NEWLINE_v\xc3\xa4ljakujunemine ja aastak\xc3\xbcmne l\xc3\xb5pp, kui juuriti v\xc3\xa4lja sellele s\xc3\xbcsteemile_NEWLINE_t\xc3\xa4rganud vastuseis. Selleks ajaks ebapopulaarse Jeltsini asemel uue, tema ringkonda mittekuuluva, presidendi valimise v\xc3\xb5imalus ja tema v\xc3\xb5imalikud dekreedid olid seadnud ohtu nende v\xc3\xb5imu ja kapitali._NEWLINE_Koos kapitaliveoga v\xc3\xa4lismaale avanes ka v\xc3\xb5imalus ebaseaduslikuks transiitkaubavahetuseks. Kuna varasem kaubavahetus l\xc3\xa4\xc3\xa4nega oli toimunud kriminaalsetes raamides, siis selle legaliseerimisel j\xc3\xa4tkus see vanamoodi edasi. T\xc3\xb6\xc3\xb6tati v\xc3\xa4lja_NEWLINE_meetodid riigiorganite ja \xc3\xbchiskondlike organisatsioonide korrumpeerimiseks ja_NEWLINE_tagati oma inimeste m\xc3\xa4\xc3\xa4ramine riigiametitesse.\xc2\xa0_NEWLINE_Alguses_NEWLINE_piirdus organiseeritud kuritegevus r\xc3\xa4keti vormiga, kuid hakkas samas v\xc3\xb5tma omaks ka legaalseid, poollegaalseid ja_NEWLINE_illegaalseid majandustegevusi: hotellindus, m\xc3\xa4ngubisness, prostitutsioon,_NEWLINE_toorainete eksport jne._NEWLINE_N\xc3\xb5ukogude_NEWLINE_ajal oli olnud tavaline et lihtmiilitsad v\xc3\xb5tsid altk\xc3\xa4emaksu. Eriti ulatuslikuks_NEWLINE_muutus see 1990. aastatel. \xc3\x95iguskaitsjad "toitusid maast". 1991. aastal toimunud re\xc5\xbeiimi kokkuvarisemine_NEWLINE_j\xc3\xa4ttis omapead sajad tuhanded julgeolekut\xc3\xb6\xc3\xb6tajad. Paljudest_NEWLINE_tapma \xc3\xb5petatud eriv\xc3\xa4gede veteranidest said lepingulised m\xc3\xb5rtsukad. 1990. aastate alguses, kui \xc3\xa4rimehed hakkasid palkama v\xc3\xa4ljapressijate t\xc3\xb5rjumiseks miilitsaid, hakkasid h\xc3\xb5ivama kurjategijatest katusepakkujate kohta miilitsa ja FSB ohvitserid. Aastaks 2000 oli sellest saanud igap\xc3\xa4evane asi._NEWLINE_\xc3\x9cheks_NEWLINE_selleagsete majanduslike reformide programmi teesi j\xc3\xa4rgi pidi \xc3\xbcheks reformide_NEWLINE_ressursside allikaks saama varikapitali konversioon ja legaliseerimine. Samas kasutasid ka paljud_NEWLINE_v\xc3\xa4lismaised \xc3\xa4rimehed oma huvide kaitseks kuritegelike organisatsioonide abi. (Mingi osa oli selles ka v\xc3\xa4lisluurete tegevusel.)_NEWLINE_20._NEWLINE_sajandi l\xc3\xb5puks tegutsesid "\xc3\xb5igusm\xc3\xb5istvate varaste" juhitud kuritegelikud formeeringud_NEWLINE_k\xc3\xb5igis riigi regioonides ja majandussf\xc3\xa4\xc3\xa4rides. Sotsiaalseks_NEWLINE_normiks muutus passiivne reageerimine kuritegevusele, seda nii vahetute_NEWLINE_tunnistajate kui ka miilitsa ja_NEWLINE_\xc3\xb5igusorganite poolt. Miilits kasutas_NEWLINE_oma v\xc3\xb5imalusi v\xc3\xa4ljapressimisteks t\xc3\xa4navakaubitsejatelt, joodikutelt ja ka_NEWLINE_juhuslikelt kontrollitavatelt kaitsetuna n\xc3\xa4ivatelt inimestelt. Siseministeeriumi_NEWLINE_instituudi \xc3\xbclem Aleksander Gurov tunnistas (1999.): "Sajast liiklusmiilitsa_NEWLINE_peatatud inimesest pakub 95% pistist isegi veel enne, kui miilits suu lahti_NEWLINE_teeb." Kurjategijate s\xc3\xb5brad, sugulased ja_NEWLINE_pereliikmed ei leidnud mittemidagi ebatavalist nende elatise teenimise viisis,_NEWLINE_lugedes seda liiki tegevust omalaadi "t\xc3\xb6\xc3\xb6ks".\xc2\xa0Levis_NEWLINE_nii otsene, kui ka tellitud, omakohtu pidamine._NEWLINE_1990_NEWLINE_aastate jooksul organiseeritud kuritegevus politiseerus. Maffia p\xc3\xbc\xc3\xbcdis, toetades_NEWLINE_finantsiliselt ja organisatoorselt poliitilisi partesid ja liikumisi, juba_NEWLINE_sokutada oma usaldusisikuid l\xc3\xa4bi valimiste erinevatesse riigiametitesse. Kus seda otseselt ei \xc3\xb5nnestunud saavutati sihid riigiametnike ja_NEWLINE_teiste teenistujate korrumpeerimise teel. Kasutades selleks muu hulgas ka ilma_NEWLINE_mingeid konkreetseid teeneid n\xc3\xb5udmata regulaarseid sooritatavaid makseid._NEWLINE_Toimus_NEWLINE_seadusliku ja kuritegeliku kapitali segunemine. 1998.\xc2\xa0aasta_NEWLINE_Riigiduuma M\xc3\xa4\xc3\xa4ruses\xc2\xa0\xc2\xab\xd0\x9e \xd0\xbf\xd1\x80\xd0\xb5\xd0\xbe\xd0\xb4\xd0\xbe\xd0\xbb\xd0\xb5\xd0\xbd\xd0\xb8\xd0\xb8 \xd0\xba\xd1\x80\xd0\xb8\xd0\xb7\xd0\xb8\xd1\x81\xd0\xb0 \xd0\xb2 \xd1\x8d\xd0\xba\xd0\xbe\xd0\xbd\xd0\xbe\xd0\xbc\xd0\xb8\xd0\xba\xd0\xb5 \xd0\xa0\xd0\xbe\xd1\x81\xd1\x81\xd0\xb8\xd0\xb9\xd1\x81\xd0\xba\xd0\xbe\xd0\xb9 \xd0\xa4\xd0\xb5\xd0\xb4\xd0\xb5\xd1\x80\xd0\xb0\xd1\x86\xd0\xb8\xd0\xb8 \xd0\xb8_NEWLINE_\xd0\xbe \xd1\x81\xd1\x82\xd1\x80\xd0\xb0\xd1\x82\xd0\xb5\xd0\xb3\xd0\xb8\xd0\xb8 \xd1\x8d\xd0\xba\xd0\xbe\xd0\xbd\xd0\xbe\xd0\xbc\xd0\xb8\xd1\x87\xd0\xb5\xd1\x81\xd0\xba\xd0\xbe\xd0\xb9 \xd0\xb1\xd0\xb5\xd0\xb7\xd0\xbe\xd0\xbf\xd0\xb0\xd1\x81\xd0\xbd\xd0\xbe\xd1\x81\xd1\x82\xd0\xb8 \xd0\xb3\xd0\xbe\xd1\x81\xd1\x83\xd0\xb4\xd0\xb0\xd1\x80\xd1\x81\xd1\x82\xd0\xb2\xd0\xb0\xc2\xbb m\xc3\xa4rgiti,_NEWLINE_et kuritegelikud r\xc3\xbchmitused kontrollivad kuni 40% eraettev\xc3\xb5tetest, 60%_NEWLINE_riigiettev\xc3\xb5tetest ja 85% pankadest._NEWLINE_Tekkivaid_NEWLINE_klannistruktuure m\xc3\xa4rganud sotsioloog Olga Kr\xc3\xb5\xc5\xa1tanovskaja avaldas 1996._NEWLINE_esimesena m\xc3\xb5tte, et magnaadid on moodustamas nii vara kui v\xc3\xb5imu omavat_NEWLINE_oligarhiat. Toimus finantsiliste ja_NEWLINE_poliitiliste huvide, rikkuse ja v\xc3\xb5imu, liitumine. Glenn Waller (1995.):_NEWLINE_"Suur\xc3\xa4ri Venemaal j\xc3\xa4tkab liitumist poliitiliste liidritega. " Ameerika_NEWLINE_diplomaat Thomas E. Graham v\xc3\xa4itis kindlalt (1995.), et Venemaal on tekkinud "uus_NEWLINE_re\xc5\xbeiim", millele on omaseks rivalitsevate klannide vaheline pidev j\xc3\xb5uline_NEWLINE_v\xc3\xb5itlus. Vene v\xc3\xb5imu tasakaal peitus tema arvates mitte Jeltsini ja parlamendi_NEWLINE_(reform ja revan\xc5\xa1) vastanduses vaid just seal._NEWLINE_21._NEWLINE_sajandi alguseks hakkas oligarhilise mudeli j\xc3\xa4rgi organiseerunud maffia_NEWLINE_taotlema maksimaalset legaliseerituse astet. Nende relvastatud \xc3\xbcksused said_NEWLINE_\xc3\xb5igusliku vormistuse detektiivide turvaagentuuridena, rahalisi vahendeid hoiti_NEWLINE_kontrolli all olevates pankades ja nende allikateks said "katusealused"_NEWLINE_kontrollitavad ettev\xc3\xb5tted.\xc2\xa0_NEWLINE_Gangsterite m\xc3\xb5ju laines kultuurile. Nende keelt fenjat hakkasid kasutama nii valitsusametnikud, meelelahutust\xc3\xb6\xc3\xb6tajad, kui ka meediategelased. "Seltskondlikel koosviibimistel lauldakse nende laule ja nad on ka romaanide, filmide ja teleseriaalide kangelasteks."_NEWLINE_Ajavahemikus_NEWLINE_1993\xe2\x80\x931999 hukkus Venemaal oma t\xc3\xb6\xc3\xb6 p\xc3\xa4rast 93 ajakirjanikku, neist 67 m\xc3\xb5rvati.\n_START_SECTION_\n2000. aastad\n_START_PARAGRAPH_\n2000. aastal, kui palgamaksmiseks ei j\xc3\xa4tkunud raha, anti miilitsatele m\xc3\xb5ista (ponimat), et nad v\xc3\xb5ivad teha mis_NEWLINE_tahavad. (Julgeolekut\xc3\xb6\xc3\xb6taja Marat_NEWLINE_Rumajantsev: ".. meile \xc3\xb6eldi, et ei tarvitse karta, sest midagi ei juhtu,_NEWLINE_s\xc3\xbcsteem ei reeda teid.")\xc2\xa0_NEWLINE_2000._NEWLINE_aastal j\xc3\xa4i FBI vahele 3 miljoni dollarilise salakaubam\xc3\xb6\xc3\xb6bli tasumata 600 tuhande dollarilise tollil\xc3\xb5ivuga.\xc2\xa02006. aastal kasutati see \xc3\xa4ra ettek\xc3\xa4\xc3\xa4ndena_NEWLINE_julgeolekuagentuuride puhastuseks (teisaldati 19 k\xc3\xb5rget aukandjat)._NEWLINE_2005._NEWLINE_\xc3\xb5nnestus Vene uurimiskomitee polkovnikul saada j\xc3\xa4lile\xc2\xa0FBI-poolsele tollikontrollita kauba_NEWLINE_sisseveole Hiinast. Selle maksustamata m\xc3\xbc\xc3\xbcgitulu oli \xc3\xbcle miljardi dollari_NEWLINE_aastas. Sissevedu oli toimunud juba v\xc3\xa4hemalt 2004. aasta jooksul. (Ta_NEWLINE_k\xc3\xb5rvaldati uurimiselt ja j\xc3\xa4i isegi ellu.)\xc2\xa0_NEWLINE_2006._NEWLINE_aastal said julgeolekut\xc3\xb6\xc3\xb6tajad endise rohelise mundri asemele musta. (Varem_NEWLINE_olid musta mungar\xc3\xbc\xc3\xbcd kandnud bojaaride ("oligarhide") v\xc3\xb5imu k\xc3\xb5rvaldanud oprit\xc5\xa1nikud_NEWLINE_ja \xc3\xbcks, ennast "kloostrir\xc3\xbc\xc3\xbctlite vennaskonnaks nimetanud", valgekaardi polk.)_NEWLINE_2009._NEWLINE_aastal panid miilitsad ainu\xc3\xbcksi ametlikult registreeritult toime 2500 kuritegu._NEWLINE_Kohati oli kujunemas tava, et miilits lahkus supermarketist ostuk\xc3\xa4ruga ilma_NEWLINE_kauba eest maksmata. Sama aasta kevadel lasi \xc3\xbcks sellist tava j\xc3\xa4rginud_NEWLINE_miilitsamajor \xc3\xa4hmaseks j\xc3\xa4\xc3\xa4nud asjaoludel supermarketis maha kaks inimest ja_NEWLINE_haavas seitset._NEWLINE_Ajavahemikus 2000\xe2\x80\x932009 hukkus Venemaal oma t\xc3\xb6\xc3\xb6 p\xc3\xa4rast 107 ajakirjanikku, neist 98 m\xc3\xb5rvati.\xc2\xa0\n_START_SECTION_\n2010. aastad\n_START_PARAGRAPH_\nAastaks 2010 oli vaba meedia juba peaaegu t\xc3\xa4ielikult v\xc3\xa4lja vahetatud ja \xc3\xa4ra suretatud. Aastatel 2010\xe2\x80\x932014 m\xc3\xb5rvati oma t\xc3\xb6\xc3\xb6 p\xc3\xa4rast umbes 21 ajakirjanikku._NEWLINE_2009. aasta l\xc3\xb5pus pani Aleksei D\xc3\xb5movski nimeline Novorossiiski miilitsamajor internetti \xc3\xbcles kaks videot, \xc3\xbche oma \xc3\xbclestunnistustega ja teise p\xc3\xb6\xc3\xb6rdumisega Putini poole. K\xc3\xb5ik, mis ta r\xc3\xa4\xc3\xa4kis,_NEWLINE_oli \xc3\xbcldiselt teada juba k\xc3\xbcmme aastat, aga see oli saanud j\xc3\xa4rsku uue v\xc3\xa4ljenduse. Hiljem panid ta aadressile (Dymovskiy.name) sarnaseid videoid \xc3\xbcles k\xc3\xbcmned teised_NEWLINE_miilitsat\xc3\xb6\xc3\xb6tajad.\xc2\xa0_NEWLINE_Algas siseministeeriumi p\xc3\xb5hjalik uuendamine. Miilits nimetati \xc3\xbcmber politseiks. Plaanis oli vallandada 20% t\xc3\xb6\xc3\xb6tajatest ja t\xc3\xb5sta palka. J\xc3\xa4rgnes paljude k\xc3\xb5rgete ametiisikute teisaldamine._NEWLINE_Putini pressiesindaja ja suhetekorraldaja Dimitri Peskov lausus p\xc3\xa4rast 6. mai 2012 Polotnaja v\xc3\xa4ljaku veriseks kujunenud protestiavaldust omavahelises_NEWLINE_m\xc3\xb5ttevahetuses Riigiduuma saadikule Ilja Ponomarjovile: "Politseinikke vigastanud protesteerijate maks tuleks asfaldile laiali m\xc3\xa4\xc3\xa4rida."'